PTTEP ขายหุ้นกู้เกลี้ยง
PTTEPแก้มปริขายหุ้นกู้เงินเหรียญในประเทศครั้งแรก 200 ล้านเหรียญเกลี้ยง
4 ส.ค. 2553

PTTEPแก้มปริขายหุ้นกู้เงินเหรียญในประเทศครั้งแรก 200 ล้านเหรียญเกลี้ยง 
นายชัชวาล เอี่ยมศิริ รองผู้จัดการใหญ่สายงานการเงินและบัญชี บริษัทปตท.สำรวจและผลิตปิโตรเลียม(PTTEP)เปิดเผยว่า วันนี้บริษัทประสบความสำเร็จในการขายหุ้นงินเหรียญสหรัฐ   วงเงิน 200 ล้านเหรียญสหรัฐขายให้กับนักลงทุนสถาบันในประเทศไทย  หมดเกลี้ยงทั้งจำนวน และการขายหุ้นกู้เงินเหรียญสหรัฐครั้งนี้ถือเป็นครั้งแรกของประเทศไทยที่เกิดขึ้น และได้รับการ ตอบรับจากนักลงทุนเป็นอย่างดี 
ทั้งนี้หุ้นกู้เงินเหรียญสหรัฐที่ขายครั้งนี้มี  อายุ  5 ปี จ่ายดอกเบี้ยให้กับนักลงทุนในอัตรา 4.152% 
"ถือเป็นความสำเร็จอย่างมาก ในการขายหุ้นกู้เงินเหรียญสหรัฐในประเทศไทยที่นักลงทุนสถาบันให้การตอบรับอย่างดีขณะเดียวกันยังได้รับการสนับสนุนทั้งจากธนาคารแห่งประเทศไทย(ธปท.)และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เป็นอย่างดีเช่นกัน"
อย่างไรก็ตามหลังจากนี้บริษัทมีแผนที่จะดำเนินการในการขายหุ้นกู้ในระยะกลางๆมากขึ้นด้วยส่วนหลังจากนี้จะมีการขายหุ้นกู้อีกหรือไม่ก็จะขึ้นอย่างกับความต้องการเงินทุนและความต้องการลงทุนของนักลงทุนด้วย